Қазақстандағы ЖОО-лар жекелеген мамандықтарды оқыту құқығынан айырылуда
DATE: 14:31, 22 Тамыз 2018 | GMT +5
TITLE: Қазақстандағы ЖОО-лар жекелеген мамандықтарды оқыту құқығынан айырылуда
URL: https://kaz.inform.kz/news/kazakstandagy-zhoo-lar-zhekelegen-mamandyktardy-okytu-kukygynan-ayyryluda_a3364387/
META: DATE: 14:31, 22 Тамыз 2018 | GMT +5
TOTAL WORDS: 140
AUTHOR(S):
TEXT: «Биыл «Білім туралы» заңның «ЖОО-лардың академиялық дербестігі» бөлігіне өзгерістер енгізілген болатын. Шынында да, ЖОО-лардың жауапкершілігі артып келеді. Сондықтан, ЖОО-лардың бірқатары бірігіп, «Академиялық адалдық лигасын» құрғалы жатқанын жариялады. Біз бұл қадамды қолдаймыз. Сонымен бірге, министрлік тарапынан ЖОО-лардың білім бағдарламасына талаптар күшейтіліп келеді. ЖОО-ға жұмысқа тұру тұрғысында да талаптар күшейтілетін болады», - дейді вицеминистр. Демек, университет белгілі бір мамандық бойынша мамандарды дайындап, бұл ЖОО түлектері оқу бітіргеннен кейін жұмыс таба алмаса - онда БҒМ ол оқу орындарының алдына «Қажетті мамандарды дайындап жатырсыздар ма? Ол мамандықтың қажеті бар ма?» деген сұрақтарды кесе-көлденең тартады. «Сондықтан, қазіргі таңда лицензиядағы 17 мамандық бойынша қосымша қайтарылып алынды. Бұл ретте лицензия шақырып алынды деген кезде мынаны түсінуіміз керек: жалпы жоодан емес, жекелеген мамандықтар бойынша лицензиялар қайтарылып алынады. Мәселен, белгілі бір университеттен «философия» пәні бойынша лицензия қайтарылады. Себебі, ол пәндерді оқыту талаптарға сәйкес келе бермейді», - дейді Асхат Аймағамбетов
